«Brejning» har flere betydninger.

Kellers Park, Brejning.
Havna i Brejning.
Brejning vanntårn.
**Vejning** er en by i Sydjylland i Vejle kommune, Region Syddanmark, med 3 036 innbyggere i januar 2019. Brejning ligger cirka 14 km sørøst for kommunesenteret Vejle og 36 km nordøst for Kolding, og Primærrute 28 går rett sør for byen.. Fram til utgangen av 2006 var Brejning administrasjonssentrum i Børkop kommune.

Navn og etymologi
-----------------

Brejning omtales i 1507 som *Breyningh*, av *bregne* og *-inge*, så navnet betyr bregnested.

Geografi og klima
-----------------

Byen ligger ca 48 meter over havet. Gjennomsnittstemperaturen er 7,5°C, med gjennomsnitt i juli på 15,8°C som den varmeste måneden og -0,8°C i januar som den kaldeste måneden. Gjennomsnittlig nedbør er 728 mm, og den tørreste måneden er februar med 41 mm og den våteste er november med 81 mm gjennomsnittlig nedbør.

Historie
--------

Første gang Brejning nevnes skriftlig er i 1507. Navnet (endelsen -inge) antyder at byen er fra jernalderen. I 1688 bestod landsbyen av 10 gårder og 2 hus, og var å anse som en mellomstor landsby. Størrelsen var stabil fram til slutten av 1800-tallet. På 1700-tallet fikk landsbyen en landsbyskole, der undervisningen trolig foregikk i en privatbolig, og skolebygningen ble bygd i 1803. Den Kellerske Anstalt åpnet her i 1899, og var et behandlingssted for «åndssvake». Anstaltens størrelse gjorde at det også ble etablert funksjoner som vannverk, vanntårn, elektrisitetsverk, forsamlingshus, badeanstalt, kirkegård, kapell, gartneri, verksteder, bakeri, vaskeri og fengsel her. Den Kellerske Anstalt ble nedlagt i 1990. Brejning kirke er fra 1965-67.

Fra 1970 til utgangen av 2006 var Brejning administrasjonssenter i tidligere Børkop kommune.

Brejning i dag
--------------

Brejning tilhører Gauerslund Sogn. Brejning kirke ble innviet i 1967, og ligger nord for sentrum, nær Brejning forsamlingshus. Brejning Efterskole har omkring 100 elever, og Brejning Højskole er under planlegging. Kellers park ligger utenfor byen, ned mot Vejle Fjord, der er det hotell og 18-hulls golfbane.

Byen har i dag nesten vokst sammen med Gauerslund.

Personer fra Brejning
---------------------

* skuespilleren Hadi Ka-koush og sangeren Mazen Ismail, som utgjør popduoen Lagix

Referanser
----------

1. ↑  Statistikbanken - *Folketal 1. januar efter byområder og landdistrikter og tid - Brejning*, besøkt 20. juni 2019.
2. ↑  Google Maps - *Brejning*, besøkt 18. juni 2019.
3. ↑  Den Store Danske - *Brejning*, besøkt 20. juni 2019.
4. ↑  Geonames.com - *Brejning*, besøkt 20. juni 2019.
5. ↑  Climate-data.org - *Brejning*, besøkt 20. juni 2019.
6. ↑  7080.nu - *Historien om Brejning* Arkivert 20. juni 2019 hos Wayback Machine. besøkt 20. juni 2019.
7. ↑  Brejning Højskole - *En ny højskole* Arkivert 20. juni 2019 hos Wayback Machine. besøkt 20. juni 2019.

Eksterne lenker
---------------

* (da) Vejle kommune
* (da) Den Store Danske - Brejning
* (no) Store Norske Leksikon - Vejle kommune

* (en) Brejning (Vejle Kommune) – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |

Portal: Danmark